Rafly

Rafly leubéh geuturi deungon Rafly Kande nakeuh sidroe ureueng meujangeun lagu-lagu Acèh nyang that hayeue. La'én nibak neu meujangeun Rafly nakeuh sidroe ureueng peugot lagu-lagu meubahsa Acèh ngon lam bahsa aneuk Jamee nyang that le ka peuneugot gobnyan.

Masa Ubeut 
Rafly lahé di Gampong Subarang, Kecamatan Samadua, Acèh Tunong, thôn 1967. Ureueng chik gobnyan nakeuh Tgk. Muhammad Isa sidroë syèkh liké. Dari ubeut Rafly ka geusatoh le ureueng chik neuh beu jeuet keu ureueng nyang toë ngon reusam seureuta budaya indatu neuh.

Neubuet 
Seugolom geuturi keu ureueng meujangeun nyang that kha di Acèh, Rafly nakeuh sidroë gurèe bak sikula MIN di gampông Ujong Panga, Teunom, Kabupatèn Acèh Baratthôn 1994, dudoë gobnyan geu minah tugaih u MIN Seutui di Kuta Banda Acèh bak thôn 2000. Ban ka neuduek di Banda Acèh Rafly laju neusatoh saboh grup musik nyang geupeunan deungon Kande Group nyang na 9 droë anggèta. Bak Kande Group nyan neubuet gobnyan nakeuh keu ureueng meujangeun seureuta nyang karang lagu. bak masa nyan gobnyan teuta cit meujan nyang neu meujangeun sidroë neuh.

Deungon teuka Rafly meuseureuta ngon Kande Group, jangeun masa dilèe di Acèh ka meubeudoh keulayi. Bagi ureueng Acèh yôh nyan tiep-tiep lagu ngon musik nyang neuba le Rafly ngon Kande Group nakeuh geu ibarat keu peunulang nibak atra nyang katrep gadoh dari bumoë Acèh. Lam tiep peuneugot Rafly mandum nakeuh musik awai nyang aseuli di Acèh ngon neutamah pasoë nasihat Agama seureuta reusam budaya Acèh. 
Bak thôn 2002 Rafly neupeugot saboh album lagu Acèh nyang that meuceuhu geupeunan album nyan Hasan dan Husen. Beureukat album nyan keuh nan Rafly that geuturi le ureueng ramèe sampoë di Indonesia ngon luwa naggroë geuturi nan gobnyan. Sampoë 'an jinoë Rafly mantong hana neupiyôh lom bak seumangat neu peubeudoh reusam ngon budaya Acèh rot jangeun seureuta musik. Lam neu peugot album Hasan dan Husen Rafly neudukông le ramèe ahli pantôn ngon ca'é Acèh lagèe: Ayah Panton, Media Hus, ngon Syeh Lah Bangguna

Peuneugot 
 Aneuk Yatim
 Ya Rabbana
 Seulanga
 Saleuem Aneuk Nanggroe
 Mon Hayati 
 Asai Nanggroe
 Meukuta Alam
 Mumang
 Ngon la'én-laén

Galery 
Teunuléh utama Galeri Rafly

Hubông luwa 

Musisi Acèh
Acèh